NÁRODNÁ RADA SLOVENSKEJ REPUBLIKY

**IV. volebné obdobie**

Číslo: 2174/2008

**870a**

**S p o l o č n á s p r á v a**

**výborov Národnej rady Slovenskej republiky o prerokovaní návrhu poslancov Národnej rady Slovenskej republiky Jána Slotu a Petra Dubravaya na vydanie zákona o hydrologickej službe a meteorologickej službe vo verejnom záujme (tlač 870) vo výboroch Národnej rady Slovenskej republiky v druhom čítaní**

Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský výbor k poslaneckému návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 1250 zo 4. februára 2009 pridelila poslanecký návrh zákona na vydanie zákona o hydrologickej službe a meteorologickej službe vo verejnom záujme (tlač 870) na prerokovanie týmto výborom:

**Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre financie, rozpočet a menu**

**Výboru Národnej rady Slovenskej republiky pre pôdohospodárstvo, životné prostredie a ochranu prírody a**

**Výboru Národnej rady Slovenskej republiky pre verejnú správu a regionálny rozvoj**

Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody.

Výbory prerokovali predmetný poslanecký návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol poslanecký návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republiky uznesením č. 606 z 1. apríla 2009 s poslaneckým návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre financie, rozpočet a menu uznesením č. 480 z 8. apríla  2009 s poslaneckým návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 401 z 14. apríla 2009 s poslaneckým návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre verejnú správu a regionálny rozvoj uznesením č. 267 z 2. apríla  2009 s poslaneckým návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaniami gestorského výboru:

1. V názve návrhu zákona, v § 1 písm. a), d) a e), v § 3 ods. 1 a 3, v § 5 ods. 3  sa vypúšťa slovné spojenie „vo verejnom záujme“ vo všetkých gramatických tvaroch.

V nadpise druhej časti návrhu zákona, v nadpise § 3, v nadpise § 5, v § 5 ods. 1, a v § 7 ods. 1 a 2 sa vypúšťa slovné spojenie „vykonávaná vo verejnom záujme“ vo všetkých gramatických tvaroch.

Pojem „verejný záujem“, používaný v navrhovanej právnej úprave nezodpovedá účelu a duchu zákona a nie je v zhode s ústavnoprávnym rozmerom tohto pojmu.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

2. V názve návrhu zákona, v § 1 písm. a), d) a e), v nadpise druhej časti návrhu zákona, v nadpise § 3, v § 3 ods. 1 a 3, , v nadpise § 5, v § 5 ods. 1 a 2, v nadpise štvrtej časti návrhu zákona, v nadpise piatej časti návrhu zákona a v nadpise § 16 návrhu zákona sa slovné spojenia „hydrologická služba“ a „meteorologická služba“ nahrádzajú slovnými spojeniami „štátna hydrologická služba“ a „štátna meteorologická služba“ v príslušnom gramatickom tvare.

V § 2 písm. a) sa pred slovo „hydrologickou“ vkladá slovo „štátnou“.

V § 2 písm. b) sa pred slovo „meteorologickou“ vkladá slovo „štátnou“.

V § 2 písm. h) sa pred slovo „hydrologickou“ vkladá slovo „štátnou“, pred slovo „pozorovacích“ sa vkladá slovo „štátnych“

V § 2 písm. i) sa pred slovo „meteorologickou“ vkladá slovo „štátnou“, pred slovo „pozorovacích“ sa vkladá slovo „štátnych“

V § 7 ods. (1) sa vkladá slovo „štátne“ pred slová „hydrologické činnosti“.

V § 7 ods. (2) sa vkladá slovo „štátne“ pred slová „meteorologické činnosti“.

Z dôvodu uvedeného v  predchádzajúcom bode, presnejším a účelnejším z hľadiska dosiahnutia cieľa navrhovaného zákona je nahradenie pojmu „verejný záujem“ pojmom „štátna“ v príslušnom gramatickom tvare v súvislosti s meteorologickou a hydrologickou službou, sieťou alebo činnosťou.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

3. V § 1 písm. e) slová „štátnej organizácie“ sa nahrádzajú slovami „právnickej osoby“

Zjednotenie pojmu s § 3 ods. 2.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

4. Z názvu § 2 sa vypúšťa slovo „základných“.

Štylistická úprava.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

5. V predvetí § 2 sa slová „sa rozumie“ nahrádzajú slovom „je“.

Jazyková úprava.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

6. V § 2  písm. g) sa slovo „biosféy“ nahrádza slovom „ biosféry“.

Gramatická úprava.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

7. V § 2  písm. j) sa za čiarku vkladajú slová „získaný z pozorovacích objektov štátnej hydrologickej siete,“.

V § 2  písm. k) sa za čiarku vkladajú slová „získaný z pozorovacích objektov štátnej meteorologickej siete,“.

Zjednotenie terminológie s § 4 ods. (2) písm. e) a s § 5 ods. (2) písm. e).

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

8. V § 2  písm. h) sa pred slovo „objektov“ vkladajú slová „štátnych pozorovacích“.

V § 2 písm. i) sa pred slovo „objektov“ vkladajú slová „ štátnych pozorovacích“.

Jazyková úprava. Slovo „pozorovacích“ sa vzťahuje ako k staniciam, tak k objektom.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

9. V § 2 sa vypúšťajú písmená c),d), e), f) a x).

Doterajšie písmená g) až w) sa označujú v poradí ako c) až t).

Nie je potrebné definovať pojmy, ktoré sa v návrhu zákona ďalej nepoužívajú.

Nevhodnosť použitia pojmu „verejný záujem“ je dôvodom vypustenia jeho definície v § 2 písm. x).

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

10. V § 9 ods. 1 písm. a), b), c), ods. 2, v predvetí ods. 3, ods. 3 písm. d) a v predvetí ods. 4, sa vkladá slovo „pozorovacích“ pred slovo „objektov“. V § 8 ods. 1 a 2 sa vkladá slovo „pozorovacích“ pred slovo „objektoch“.

Zjednotenie terminológie s § 2 písm. h), i), j), k).

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

11. V § 3 ods. 1 sa za slovami „Slovenského hydrometeorologického ústavu“ vkladajú slová „(ďalej len „ústav“)“

V § 3 ods. 2 sa slová „Slovenský hydrometeorologický ústav (ďalej len „ústav“)“ nahrádzajú slovom „Ústav“.

Presunutie legislatívnej skratky tam, kde sa skracovaný výraz použil prvýkrát.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

12. V § 3 ods. 2 sa poznámka pod čiarou k odkazu 1 nahrádza nasledovným znením: „1) § 26 zákona č. 573/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.“

Proces zriadenia príspevkovej organizácie upravuje zákon č. 573/2004 Z .z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

13. V § 3 ods. 2 v poznámke pod čiarou k odkazu 1

vypúšťajú sa slová „Rozhodnutie ministra životného prostredia Slovenskej republiky z  12. júna 2006 č. 23/2006 – 1.6. o zmene zriaďovacej listiny Slovenského hydrometeorologického ústavu a vydaní jej úplného znenia.“

Tento právny akt nebol publikovaný v Zbierke zákonov Slovenskej republiky a preto ho nemožno uviesť v poznámke pod čiarou (Legislatívne pravidlá tvorby zákonov č. 19/1997 Z. z., Príloha č. 2  bod 18. posledná veta).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča neschváliť**

14. V § 3 ods. 3 sa slová „Pre výkon“ nahrádzajú slovami „ Na plnenie úloh“ .

Jazyková úprava

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

15. V § 3 ods. 3 sa vypúšťa posledná veta „Zoznam staníc a objektov štátnej hydrologickej siete a štátnej meteorologickej siete ustanoví všeobecne záväzný právny predpis, ktorý vydá Ministerstvo životného prostredia Slovenskej republiky.“

Presunutie do Prechodných ustanovení (do § 17 ako ods. 3) v upravenom znení.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

16. § 4, vrátane odkazov a poznámok pod čiarou, znie:

„§ 4

Štátna hydrologická služba

(1) Štátna hydrologická služba slúži pre proces zisťovania výskytu a hodnotenia stavu povrchových vôd a podzemných vôd2) s výnimkou geotermálnych vôd a zabezpečuje výkon predpovednej povodňovej služby.

(2) Pri výkone štátnej hydrologickej služby ústav zabezpečuje2):

1. identifikáciu útvarov povrchových vôd a útvarov podzemných vôd,
2. prevádzkovanie štátnej hydrologickej siete,
3. sledovanie a hodnotenie množstva a kvality povrchových vôd a ich režimu v útvaroch povrchových vôd v objektoch štátnej hydrologickej siete,
4. sledovanie a hodnotenie množstva a kvality podzemných vôd a ich režimu v útvaroch podzemných vôd v objektoch štátnej hydrologickej siete,
5. uchovávanie hydrologických údajov získaných z pozorovacích objektov štátnej hydrologickej siete,
6. prevádzkovanie databázových systémov a správu hydrologických údajov,
7. hodnotenie ekologického stavu a chemického stavu útvarov povrchových vôd,
8. hodnotenie kvantitatívneho stavu a chemického stavu útvarov podzemných vôd,
9. bilancovanie množstva a kvality povrchových vôd a podzemných vôd (vodná bilancia),
10. vedenie súhrnnej evidencie o vodách,
11. poskytovanie údajov o hydrologických veličinách,
12. poskytovanie hydrologických údajov, hydrologických produktov a hydrologických informácií,
13. prevádzkovanie hydrologických predpovedných systémov,
14. posudzovanie možného nepriaznivého účinku prípravkov na ochranu rastlín na povrchovú vodu,
15. vedenie Integrovaného registra informačného systému3),
16. vedenie Národného registra uvoľňovania a prenosov znečisťujúcich látok do životného prostredia4).

(3) Pri výkone štátnej hydrologickej služby ústav ďalej zabezpečuje5):

1. informovanie o aktuálnych a očakávaných vodných stavoch a prietokoch vo vybraných objektoch štátnej hydrologickej siete,
2. neodkladné informovanie o nebezpečenstve povodne, vzniku povodňovej situácie a jej ďalšom vývoji, o hydrometeorologických podmienkach ovplyvňujúcich vznik a vývoj povodne.

(4) Ústav môže požadovať na účely zisťovania výskytu a hodnotenia stavu povrchových vôd a stavu podzemných vôd údaje a informácie od toho, kto nakladá s povrchovými vodami alebo s podzemnými vodami, od orgánov verejnej správy a od prevádzkovateľov jej predmetných informačných systémov. Požadované údaje sú tieto osoby povinné poskytnúť bezplatne. Ochrana údajov podľa osobitných predpisov tým nie je dotknutá.“

Poznámky k odkazom 2 až 5 znejú:

„2) § 4 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov.

3) § 27 ods. 4 písm. d) zákona č. 245/2003 Z z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov.

4) § 5 zákona č. 205/2004 Z .z. o zhromažďovaní, uchovávaní a šírení informácií o životnom prostredí a o zmene a doplnení niektorých zákonov v znení neskorších predpisov.

5) § 8 ods. 1 a 3 zákona č. 666/2004 Z .z. o ochrane pred povodňami v znení neskorších predpisov.“

Poznámka č. 6 a 7 sa vypúšťajú.

Nasledujúce odkazy a poznámky pod čiarou sa primerane prečíslujú.

Vypustenie časti textu „v súlade s Programom monitorovania stavu vôd“ spolu s odkazom a poznámkou pod čiarou 4 v ods. (2) písm. b), c) a d) , keďže tento právny akt nebol publikovaný v Zbierke zákonov SR.

Úprava poznámok pod čiarou podľa legislatívnych pravidiel.

Zlúčenie odsekov, jazyková,  gramatická a štylistická úprava a zjednotenie terminológie s § 2 písm. j).

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

17. V § 4 ods. 1 poznámka pod čiarou k odkazu 2 znie:

„2) Vyhláška Ministerstva životného prostredia Slovenskej republiky 221/2005 Z. z., ktorou sa ustanovujú podrobnosti o zisťovaní výskytu a hodnotení stavu povrchových vôd a podzemných vôd, o ich monitorovaní, vedení evidencie o vodách a o vodnej bilancii.“.

Presný názov vykonávacieho právneho predpisu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča neschváliť**

18. V § 4 ods. 2 písm. b)

vypúšťa sa odkaz na poznámku pod čiarou 4 vrátane poznámky pod čiarou 4.

Nasledujúce odkazy spolu s poznámkami pod čiarou sa prečíslujú.

Tento právny akt nebol publikovaný v Zbierke zákonov Slovenskej republiky a preto ho nemožno uviesť v poznámke pod čiarou (Legislatívne pravidlá tvorby zákonov č. 19/1997 Z. z., Príloha č. 2  bod 18. posledná veta).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča neschváliť**

19. V § 4 ods. 4 písm. e) poznámka pod čiarou k odkazu 7 znie:

„7) Zákon č. 205/2004 Z. z. o zhromažďovaní, uchovávaní a šírení informácií o životnom prostredí a o zmene a doplnení niektorých zákonov v znení neskorších predpisov.“.

Upresnenie názvu právneho predpisu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča neschváliť**

20. V § 5 ods. 1 sa za slovami „stav a vývoj“ vkladajú slová „atmosféry a ďalších zložiek“.

Z dôvodu zvýraznenia vzťahu medzi meteorológiou a atmosférou.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

21. V § 5 v predvetí ods. 2 sa slová „V rámci“ nahrádzajú slovami „Pri výkone“ a slová „sa vo verejnom záujme vykonávajú tieto činnosti“ sa nahrádzajú slovami „ústav zabezpečuje“, následne v ods. 2, písm. a) sa nahrádza slovo „identifikácia“ slovom „identifikáciu“ a v ods. 2 písm. f) sa nahrádza slovo „správa“ slovom „správu“.

Jazyková úprava a následná úprava nadväznosti písm. a) a f) ods. (2) na predvetie odseku.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

22. V § 5 ods. 2 písm. d) sa vypúšťajú slová „v súlade s Programami Čiastkových monitorovacích systémov meteorológia a klimatológia, rádioaktivita a kvalita ovzdušia“, vrátane odkazu na poznámku 4 pod čiarou.

Text sa vypúšťa, nakoľko je obsiahnutý v právnom akte, ktorý nebol publikovaný v Zbierke zákonov SR, a preto ho nemožno uviesť ani v texte návrhu zákona ani v poznámke pod čiarou.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

23. V § 5 ods. 2 písm. e), f), i) sa vkladá slovo „meteorologických“ pred slová „údajov“ a „výstrah“.

Zjednotenie terminológie s § 2 písm. k), u).

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

24. V § 5 ods. 3 sa slová „v zmysle zákona“ nahrádzajú slovami „podľa osobitného predpisu“ a nahrádza sa poznámka pod čiarou k odkazu 8, ktorá znie: „8) § 5 ods. 8 zákona č. 478/2002 Z .z. o  ochrane ovzdušia a ktorým sa dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov (zákon o ovzduší) v znení neskorších predpisov“.

Úprava podľa legislatívnych pravidiel.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

25. V § 5 ods. 3 sa slová „v zmysle zákona8“ sa nahrádzajú slovami „v zmysle zákona o ovzduší 8“.

Zosúladenie s Legislatívnymi pravidlami tvorby zákonov (Príloha č. 2, bod 18., štvrtý odsek).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča neschváliť**

26. V § 5 ods. 4 sa za slovo „prevádzkovateľov“ vkladá slovo „jej“.

Štylistická úprava.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

27. V nadpise § 6 sa slovo „činnosť“ nahrádza slovom „činnosti“

Gramatická úprava.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

28. V § 7 ods. 1 sa za slovom „sieť“ vypúšťajú slová „je súčasťou hydrologickej siete, ktorá“ a v § 7 ods. 2 sa za slovom „sieť“ vypúšťajú slová „je súčasťou meteorologickej siete, ktorá“.

Zjednotenie terminológie s § 2 písm. h), i).

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

29. V § 7 ods. 3 sa za slovo „systému“ vkladajú slová „pre výkon právomocí orgánov štátnej správy a orgánov verejnej správy, súdy a Národnú radu Slovenskej republiky“.

Doplnenie za účelom logického prepojenia s ustanovením § 13 ods. 3 prvá veta, v zmysle ktorého ústav poskytuje týmto orgánom hydrologické produkty a meteorologické produkty, hydrologické informácie a meteorologické informácie bezplatne.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

30. V § 8 ods. 1 sa vnútorný odkaz „podľa § 7 ods. 1“ mení na vnútorný odkaz „podľa § 9 ods. 3“. V § 8 ods. 2 sa vnútorný odkaz „podľa § 7 ods. 2“ mení na vnútorný odkaz „podľa § 9 ods. 4“.

Oprava nesprávneho vnútorného odkazu.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

31. V § 9 ods. 5 sa za slovo „prvkov“ vkladajú slová „mimo pozorovacích objektov štátnej hydrologickej siete a štátnej meteorologickej siete“.

Spresnenie z dôvodu neurčitosti ustanovenia za účelom jeho jednotného výkladu a aplikácie v praxi.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

32. § 11, vrátane odkazov a poznámok pod čiarou, znie:

„§ 11

Oprávnenia a povinnosti k cudzím nehnuteľnostiam

(1) Právne vzťahy medzi vlastníkmi nehnuteľností a ústavom, ktorý spravuje pozorovacie objekty štátnej hydrologickej siete a štátnej meteorologickej siete na týchto nehnuteľnostiach, sa riadia všeobecne záväznými predpismii).

(2) Ústav, ktorý spravuje štátnu hydrologickú sieť a štátnu meteorologickú sieť, je oprávnený

a) zriaďovať a odstraňvať pozorovacie objekty štátnej hydrologickej siete a štátnej meteorologickej siete na cudzej nehnuteľnosti,

b) vstupovať a využívať prístupové cesty na cudziu nehnuteľnosť pri prevádzkovaní pozorovacích objektov štátnej hydrologickej siete a pozorovacích objektov štátnej meteorologickej siete,

c) vykonávať nevyhnutné úpravy pôdy alebo porastu ohrozujúce bezpečnosť a spoľahlivosť pozorovacích objektov štátnej hydrologickej siete a pozorovacích objektov štátnej meteorologickej siete, ak to po predchádzajúcej výzve neurobil vlastník alebo užívateľ pozemku.

(3) Začatie výkonu oprávnení podľa ods. 2 písm. c) je ústav povinný oznámiť vlastníkovi dotknutej nehnuteľnosti alebo inej oprávnenej osobe 15 dní vopred.

(4) Ústav na zabezpečenie činností podľa ods. 2 môže vo verejnom záujme a nevyhnutnom rozsahu za primeranú náhradu obmedziť vlastnícke právo k nehnuteľnosti, na ktorej sa pozorovacie objekty štátnej hydrologickej siete a štátnej meteorologickej siete nachádzajú, ako aj prístupové cesty k nim, ak zabezpečenie činností nemožno dosiahnuť dohodou.

(5) Na náhradu škody spôsobenej činnosťami podľa ods. 2 sa vyťahuje všeobecný predpis o náhrade škody. Ak dôjde k sporu o náhrade škody, rozhodne súd.“

Poznámky pod čiarou 10, 11 a 12 sa vypúšťajú.

Odkaz a poznámka i) pod čiarou sa primerane (následne) prečíslujú. Poznámka k odkazu i) znie: „i) Napríklad § 128, ods.2 , § 132 Občianskeho zákonníka v znení neskorších predpisov.“

V súlade s článkom 20 ods. 4 Ústavy SR, nútené obmedzenie vlastníckeho práva vyžaduje, okrem nevyhnutnej miery, verejného záujmu a zákonného podkladu aj podmienku primeranej náhrady.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

33. V § 11 ods. 2 poznámka pod čiarou k odkazu 11 znie:

„11) Zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam katastrálny zákon) v znení neskorších predpisov.“.

Upresnenie citácie platného znenia právneho predpisu, nielen jeho novely.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča neschváliť**

34. V § 12 ods. 2 sa pred slovo „uchovávanie“ vkladá slovo „trvalé“ a na konci vety sa pripájajú slová „podľa osobitného predpisuii)“ spolu s odkazom na poznámku ii) pod čiarou. Odkaz a poznámka ii) pod čiarou sa primerane (následne) prečíslujú. Poznámka k odkazu ii) znie: „ii) Napríklad § 3, § 6, § 7 zákona č. 395/2002 Z .z. o archívoch a registratúrach a o doplnení niektorých zákonov.“

Ustanovenie povinnosti ústavu trvalo uchovávať údaje a vymedzenie vzťahu tohto návrhu zákona k zákonu o archívoch a registratúrach.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

35. V § 13 ods. 1 sa vypúšťa slovo „každoročne“ a slovo „sprístupní“ sa nahrádza slovom „sprístupňuje“. Na konci vety sa pripájajú slová „podľa osobitného prepisuiii)“ spolu s odkazom na poznámku iii) pod čiarou. Odkaz iii) a poznámka pod čiarou sa primerane (následne) prečíslujú.

Poznámka k odkazu iii) znie: „iii) § 14, § 16 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.“

Spresnenie a doplnenie spôsobu, akým ústav sprístupňuje hydrologické a meteorologické údaje.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

36. V § 13 ods. 2 sa slová „sa poskytujú v zmysle zákona“ nahrádzajú slovami „ústav poskytuje podľa osobitného predpisu“. Poznámka pod čiarou k odkazu 13 sa nahrádza novým znením: „13) § 2 ods. 2 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov“

Odkaz a poznámka pod čiarou a nasledujúce odkazy spolu s poznámkami pod čiarou sa primerane prečíslujú.

Úprava podľa legislatívnych pravidiel.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

37. V § 13 ods. 2

slová „v zmysle zákona13“ sa nahrádzajú slovami „v zmysle zákona o slobodnom prístupe k informáciam.13“

a poznámka pod čiarou k odkazu 13 znie:

„13) Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.“.

Zosúladenie s Legislatívnymi pravidlami tvorby zákonov (Príloha č. 2 v bode 18. štvrtý odsek). Súčasne sa uvádza presný názov citovaného zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča neschváliť**

38. V § 13 ods. 3

sa na konci pripája táto veta:

„Všeobecne záväzné právne predpisy dotýkajúce sa autorských práv ostávajú týmto zákonom nedotknuté.“

Ide o legislatívno-technickú pripomienku, ktorou sa precizuje skutočnosť, že účelom § 13 ods. 3 nie je obmedziť právnu ochranu autorov počítačových programov a databáz, podobne ako v § 13 ods. 4.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

39. V § 13 ods. 4 sa slovo „výstrahy“ nahrádza slovami „hydrologické výstrahy a meteorologické výstrahy“ a vypúšťa sa slovo „prvotného“.

Zjednotenie terminológie s § 2 písm. t), u).

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

40. V § 15 ods. 2 v  odkaze 15 sa slovo „Zákona“ nahrádza slovom „zákona“.

Gramatická úprava.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

41. V nadpise § 16 sa za slovo „hydrologickej“ vkladá slovo „služby“.

Jazyková úprava.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

42. V § 16 ods. 1 sa za slová „meteorologickej služby“ vloží čiarka a slová „ktorú vykonávajú alebo zabezpečujú orgány štátnej správy a verejnej správy“ a slová „počas mimoriadnej situácie“ sa presunú za slovo „koordinuje“.

Štylistická úprava

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

43. V § 16 ods. 2 sa na konci pripája veta, ktorá znie: „Za vykonávanie týchto činností má ústav nárok na primeraný osobitný príspevok zo štátneho rozpočtu“.

Vzhľadom na uloženú povinnosť ústavu vykonávať činnosti nad rámec stanovených úloh, na ktoré mu bol poskytnutý príspevok zo štátneho rozpočtu, je vhodné upraviť aj nárok ústavu na primeraný osobitný príspevok.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

44. V § 16 ods. 3 sa za slovo „vlastník“ vkladá čiarku a slovo „správca“.

Tento pojem sa používa napr. v zákone o ochrane prírody.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

45. Za § 16 sa vkladá nový § 17, ktorý znie:

„§ 17

Správny delikt

(1) Ministerstvo životného prostredia Slovenskej republiky uloží pokutu do 5000 EUR šíriteľovi hydrologických údajov a meteorologických údajov, hydrologických produktov a meteorologických produktov,  hydrologických informácií a meteorologických informácií a hydrologických výstrah a meteorologických výstrah, ak poruší povinnosť podľa §13 ods. 4.

(2) Konanie o uložení pokuty možno začať najneskoršie do jedného roka odo dňa, keď sa Ministerstvo životného prostredia Slovenskej republiky dozvedelo o porušení povinnosti podľa §13 ods. 4, najdlhšie však do uplynutia troch rokov odo dňa, keď k porušeniu povinnosti došlo.“

Doterajšie označenia § 17 a § 18 sa označujú ako § 18 a § 19.

§ 17 stanovuje sankcie šíriteľovi, ak šíriteľ nedodrží podmienky stanovené v§ 13 ods. 4.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

46. § 17 ods. 2 znie:

„(2) Pozorovacie objekty a pozorovacie stanice slúžiace na výkon hydrologickej služby a pozorovacie objekty a pozorovacie stanice slúžiace na výkon meteorologickej služby, ktoré sú spravované ústavom k dňu nadobudnutia účinnosti tohto zákona, sa považujú za štátnu hydrologickú sieť a štátnu meteorologickú sieť podľa tohto zákona.“

Ods. (2) sa upravuje z dôvodu, že neexistuje právny predpis, ktorý ustanovuje pozorovacie objekty a pozorovacie stanice slúžiace na výkon hydrologickej a meteorologickej služby.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

47. § 17 sa dopĺňa ods. 3 a 4, ktoré znejú:

„(3) Zoznam pozorovacích staníc a pozorovacích objektov štátnej hydrologickej siete a štátnej meteorologickej siete ustanoví všeobecne záväzný právny predpis, ktorý vydá Ministerstvo životného prostredia Slovenskej republiky.

(4) Usporiadanie vzťahov medzi vlastníkmi nehnuteľností a ústavom vo vzťahu k pozorovacím objektom hydrologickej siete a pozorovacím objektom meteorologickej siete, ktoré sú spravované ústavom k dňu nadobudnutia účinnosti tohto zákona, sa vykoná do 31. 12. 2011.“

Ods. 3 sa vkladá z dôvodu presunu a následnej úpravy poslednej vety ods. 3 § 3 v zmysle bodu 13. tohto pozmeňujúceho návrhu.

Ods. 4 sa vkladá z dôvodu, že stanovuje lehotu na usporiadanie vzťahov medzi vlastníkmi nehnuteľností a ústavom v zmysle § 11, ods. 1 pre všetky tie prípady, pre ktoré takéto právne usporiadanie nie je.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

48. V § 18

Slová „1. marca 2009“ sa nahrádzajú slovami „1. júna 2009“.

Zmena účinnosti sa navrhuje z dôvodu trvania legislatívneho procesu a zabezpečenia aspoň minimálnej legisvakačnej lehoty. Z tohto dôvodu je potrebné zmeniť účinnosť zákona tak, aby boli  dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie, rozpočet a menu**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**V.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

O bodoch spoločnej správy č. 1 až 12, 14, 15, 16, 20 až 24, 26 až 32, 34, 36, 38 až 48 až hlasovať spoločne s návrhom gestorského výboru uvedené body schváliť.

O bodoch spoločnej správy č. 13, 17, 18, 19, 25, 33 a 37 hlasovať spoločne s návrhom gestorského výboru uvedené body neschváliť.

**VI.**

Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto poslaneckému návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky poslanecký návrh zákona na vydanie zákona o hydrologickej službe a meteorologickej službe vo verejnom záujme (tlač 870) **schváliť** v znení schválených pozmeňujúcich a doplňujúcich návrhov uvedených v tejto správe a prednesených v rozprave.

Spoločná správa výborov Národnej rady Slovenskej republiky o prerokovaní poslaneckého návrhu zákona na vydanie zákona o hydrologickej službe a meteorologickej službe vo verejnom záujme (tlač 870) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 403 z 21. apríla 2009.

V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Ján **S l a b ý** v. r.

predseda výboru